ԵՐԵՎԱՆ, 12 ԴԵԿՏԵՄԲԵՐԻ, ԱՐՄԵՆՊՐԵՍ: ՀՀ Ազգային ժողովի պատգամավոր, «Լուսավոր Հայաստան» նախաձեռնության անդամ Էդմոն Մարուքյանը համոզված է` Հայաստանի քաղաքական ներկապնակում նոր գույն կավելանա «Լուսավոր Հայաստան» կուսակցության ստեղծմամբ: Դեկտեմբերի 12-ին կայացավ «Լուսավոր Հայաստան» կուսակցության հիմնադիր համագումարը: «Արմենպրես»-ի փոխանցմամբ` կուսակցության 245 պատվիրակների մասնակցությամբ համագումարը համարվեց իրավազոր ու բացված: